**Likumprojekta „Grozījumi likumā „Par maternitātes un slimības apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts „Grozījumi likumā „Par maternitātes un slimības apdrošināšanu”” (turpmāk – likumprojekts) izstrādāts pēc Labklājības ministrijas iniciatīvas.Paredzēts, ka likumprojekts stāsies spēkā 2019. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Labklājības ministrijas iniciatīvas, lai papildinātu likumu ar regulējumu par slimības pabalsta izmaksas ilguma pagarināšanu slima bērna kopšanai atsevišķos smagas saslimšanas gadījumos bērniem vecumā līdz 18 gadiem.No vienas puses, valsts likumā „Par maternitātes un slimības apdrošināšanu” (turpmāk – likums) ir noteikusi noteiktu aizsardzību slima bērna kopšanas gadījumā, tomēr netiek nodrošināta sociālā aizsardzība, ja saslimšanas gadījums ir garāks par likumā noteikto, un bērnam ilgāku laiku slimošanas periodā ir nepieciešama vecāka aprūpe.Vienlaikus, lai vienkāršotu un vienādotu sociālās apdrošināšanas pabalstu aprēķinu, nepieciešams likumā noteikt, ka vidējo apdrošināšanas iemaksu algu nosaka no apdrošinātās personas apdrošināšanas iemaksu algas par 12 kalendāro mēnešu periodu, šo periodu beidzot četrus kalendāros mēnešus pirms mēneša, kurā iestājies apdrošināšanas gadījums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar likumu līdz 14 gadus veca slima bērna kopšanai slimības pabalstu piešķir un izmaksā par laiku no darba nespējas pirmās dienas līdz darba nespējas 21. dienai. Par laiku līdz darba nespējas 14. dienai slimības pabalstu izmaksā, ja bērns kopts mājās, par laiku līdz darba nespējas 21. dienai slimības pabalstu izmaksā, ja bērns kopts arī stacionārā.

Tā kā pašlaik netiek nodrošināta sociālā aizsardzība, ja saslimšanas gadījums ir ilgāks par likumā noteikto un bērnam ir nepieciešama vecāka aprūpe, praksē veidojas situācijas, ka, beidzoties apmaksātajam darbnespējas periodam (attiecīgi 14 dienām vai 21 dienai), vecāks uz vienu vai dažām dienām pārtrauc darbnespēju un saņem jaunu darbnespējas lapu, kura tiek apmaksāta likumā noteiktajā kārtībā. Tas gan vecākiem, gan ārstiem rada administratīvus šķēršļus, vairākkārt vēršoties pie ārsta un noformējot jaunu darbnespējas lapu, kaut būtībā bērns turpina slimot. Veselības jomas speciālisti uzskata, ka lielāks atbalsts slima bērna kopšanai sniedzams, ja bērnam atbilstoši Starptautiskajai statistiskajai slimību un veselības problēmu klasifikācijai SSK-10 (turpmāk – diagnožu klasifikators) noteikta saslimšana ar diagnozēm: iedzimtas kroplības, deformācijas un hromosomu anomālijas (diagnozes Q00 – Q99), ievainojumi, saindēšanās un citas ārējas iedarbes sekas (diagnozes S00 - T98), audzēji (diagnozes C00-D48), vai, ja saslimis bērns, par kuru Veselības un darbnespējas ekspertīzes ārstu valsts komisija ir noteikusi īpašas kopšanas nepieciešamību (piešķirts bērna invalīda kopšanas pabalsts). Lai iepriekš minētos gadījumus risinātu, nepieciešams likumā noteikt, ka bērna iepriekš minēto diagnožu gadījumos neatkarīgi no citas konkrētas saslimšanas diagnozes darbnespējas lapa vecākam tiek izsniegta uz ilgāku laiku, ja ārstējošais ārsts noteicis, ka ārstēšanās procesā bērnam nepieciešama nepārtraukta vecāka klātbūtne. Slimības pabalsta izmaksas ilgumu varētu noteikt tāpat kā pilngadīgas personas darbnespējas gadījumā, t.i., 26 nedēļas, skaitot no darbnespējas pirmās dienas, ja darba nespēja ir nepārtraukta, bet ne ilgāku par 52 nedēļām triju gadu periodā, ja darba nespēja atkārtojas ar pārtraukumiem.1. Likumā ir noteikts, ka, aprēķinot sociālās apdrošināsanas pabalstus, ņem vērā personas vidējo apdrošināšanas iemaksu algu par 12 kalendāro mēnešu periodu, šo periodu beidzot divus kalendāros mēnešus (pašnodarbinātajiem – trīs kalendāros mēnešus) pirms mēneša, kurā iestājies apdrošināšanas gadījums.

Praksē arvien biežāk personas vienlaikus ir sociāli apdrošinātas gan kā darba ņēmējas, gan kā pašnodarbinātās. Līdz ar to viena sociālās apdrošināšanas pabalsta aprēķinā nākas ņemt vērā atšķirīgus valsts sociālās apdrošināšanas obligāto iemaksu (turpmāk – obligātās iemaksas) algas periodus. Pašnodarbinātie informāciju par obligātajām iemaksām sniedz Valsts ieņēmumu dienestam par iepriekšējo ceturksni, un precizēt obligātās iemaksas var mēneša laikā pēc ziņu iesniegšanas. Lai vienkāršotu un vienādotu sociālās apdrošināšanas pabalstu aprēķinu personām, kuras vienlaikus ir gan darba ņēmēja, gan pašnodarbinātā statusā, nepieciešams likumā noteikt, ka vidējo apdrošināšanas iemaksu algu nosaka no apdrošinātās personas obligāto iemaksu algas par 12 kalendāro mēnešu periodu, šo periodu beidzot četrus kalendāros mēnešus pirms mēneša, kurā iestājies apdrošināšanas gadījums. *Piemēram*, personai apdrošināsanas gadījums iestājies 2018. gada martā. Vidējo apdrošināšanas iemaksu algu ņemtu vērā par periodu no 2016. gada novembra līdz 2017. gada oktobrim. Aprēķinot vecāku pabalstu, ņem vērā 12 mēnešu iemaksu algas periodu, kurā iekļaujas arī pirmsdzemdību un pēcdzemdību atvaļinājuma laiks, kurā personai nav apdrošināšanas iemaksu algas. Ņemot vērā, ka atbildīgi vecāki bērna ienākšanu ģimenē plāno, un, lai vidējās apdrošināšanas iemaksu algas aprēķina periodā neiekļautu pirmsdzemdību un pēcdzemdību atvaļinājuma laiku, kā arī, lai samazinātu gadījumus, kad pēc bērna piedzimšanas tiek nepamatoti deklarēta lielāka apdrošināšanas iemaksu alga un mainīti vecāku pabalsta saņēmēji, likumā nosakāms, ka, aprēķinot vidējo apdrošināšanas iemaksu algu vecāku un paternitātes pabalstam, apdrošināšanas iemaksu algas periods tiek skaitīts no mēneša, kurā piedzimis bērns. Vienlaikus likumā nepieciešams noregulēt, ka, nosakot vidējo apdrošināšanas iemaksu algu apbedīšanas pabalstam, apdrošināšanas iemaksu algas periods tiek skaitīts no mēneša, kurā apdrošinātā persona mirusi. Likumprojektā ir iekļauti pārejas punkti, kas paredz:1. ka slimības pabalsta izmaksas ilguma maiņa atieksies uz gadījumiem, kad bērns saslimis pēc 2019. gada 1. janvāra,
2. vidējās apdrošināšanas iemaksu algas noteikšanu valsts sociālās apdrošināšanas pabalsta aprēķināšanai, paredzot, ka attiecīgās pārejas normas stāsies spēkā ar 2020. gada 1. janvāri.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk - VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vecāki, kuru bērniem ir iedzimtas kroplības, deformācijas un hromosomu anomālijas (diagnozes Q00 – Q99) , ievainojumi, saindēšanās un citas ārējas iedarbes sekas (diagnozes S00 - T98), audzēji (diagnozes C00-D48).Vecāki, kuriem saslimis bērns, par kuru piešķirts bērna invalīda kopšanas pabalsts.Darba devēji, kuri nodarbina iepriekš minētos vecākus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz noteikt jaunus pienākumus, bet paredz tiesības vecākiem saņemt slimības pabalstu par smagi slima bērna kopšanu līdz 26 nedēļām, skaitot no darbnespējas pirmās dienas, ja darba nespēja ir nepārtraukta vai ne ilgāku par 52 nedēļām triju gadu periodā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. | Turpmākie trīs gadi (euro) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 651 123 265 | 0 | 700 980 092 | 0 | 746 975 476 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 651 123 265 | 0 | 700 980 092 | 0 | 746 975 476 | 0 | 0 |
| 04.04.00 „Invaliditātes, maternitātes un slimības speciālais budžets” | 651 123 265 | 0 | 700 980 092 | 0 | 746 975 476 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 663 613 032 | 0 | 727 917 794 | *+5 614 888* | 770 497 802 | *+5 614 888* | *+5 614 888* |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 663 613 032 | 0 | 727 917 794 | *+5 614 888* | 770 497 802 | *+5 614 888* | *+5 614 888* |
| 04.04.00 „Invaliditātes, maternitātes un slimības speciālais budžets” | 663 613 032 | 0 | 727 917 794 | +*5 614 888* | 770 497 802 | *+5 614 888* | *+5 614 888* |
|  *-Slimības pabalsti (EKK 6221)* | *184 271 831* | *0* | *204 669 694* | *+5 614 888* | *221 625 854* | *+5 614 888* | *+5 614 888* |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -12 489 767 | 0 | -26 937 702 | *-5 614 888* | -23 522 326 | *-5 614 888* | *-5 614 888* |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | -12 489 767 | 0 | -26 937 702 | *-5 614 888* | -23 522 326 | *-5 614 888* | *-5 614 888* |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Izdevumu palielinājums 2019., 2020.un 2021. gadā *Invaliditātes, maternitātes un slimības speciālajā budžetā* *(apakšprogramma 04.04.00)*, pārskatot apmaksāto darbnespējas periodu slimības pabalstam slima bērna kopšanas gadījumā:

|  |  |  |  |  |
| --- | --- | --- | --- | --- |
| Bērna vecums | Gadījumu skaits gadā\* | Papildus apmaksāto dienu skaits vid.uz gadījumu  | Piešķirtā pabalsta vidējais apmērs, EUR/dienā\*\* | Papildus finansējums gadā, EUR |
| 1 | 2 | 3 | 4 | =2x3x4 |
| Slimības pabalsts par bērnu vecumā līdz 14 g. | 17 722 | 11 | 22.24 | 4 335 510 |
| Slimības pabalsts par bērnu vecumā 14-18 g. | 2 935 | 19.6 | 22.24 | 1 279 378 |
| Kopā: | 5 614 888 |

*\*Aprēķins saskaņā ar Valsts sociālās apdrošināšanas aģentūras datiem par slimības pabalstiem slima bērna kopšanas gadījumā (2017) un Slimību profilakse un kontroles centra statistisku (2015) par stacionāros ārstēto bērnu skaitu ar noteiktām saslimšanas diagnozēm.**\*\*2017.gada dati.*Jautājums par papildu valsts budžeta līdzekļu piešķiršanu 2019. gadā un turpmāk ik gadu 5 614 888 *euro* apmērā slima bērna kopšanas gadījumā - slimības pabalsta izmaksas ilguma pagarināšanai atsevišķos smagas saslimšanas gadījumos bērniem vecumā līdz 18 gadiem skatāms Ministru kabinetā kopā ar visu ministriju un citu centrālo valsts iestāžu iesniegtajiem prioritārajiem pasākumiem likumprojekta “Par valsts budžetu 2019.  gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā atbilstoši valsts budžeta iespējām.Saistībā ar likumprojektā paredzētajiem grozījumiem veidosies papildu izdevumi 41 400 *euro* apmērā izmaiņu nodrošināšanai VSAA informāciju sistēmā SAIS. Nepieciešamo papildinājumu veikšanu informāciju sistēmā 2019.  gadā VSSA nodrošinās Labklājības ministrijas speciālā budžeta apakšprogrammai 04.05.00. “Valsts sociālās apdrošināšanas speciālais budžets” piešķirto līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojektu nepieciešami grozījumi Ministru kabineta 2001. gada 3. aprīļa noteikumos Nr. 152 „Darbnespējas lapu izsniegšanas un anulēšanas kārtība” - precizēt darbnespējas lapas izsniegšanu par bērniem līdz 18 gadu vecumam. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par likumprojektu un likumprojektu Labklājības ministrijas mājas lapā internetā, tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties likumprojekta izstrādes procesā.  |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, likumprojekts 2018. gada 21. jūnijā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai noteikts 2018. gada 16.jūlijs. |
| 3. | Sabiedrības līdzdalības rezultāti | Likumprojekta saskaņošanas gaitā pēc tā izsludināšanas Valsts sekretāru sanāksmē tiks izvērtēti saņemtie iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA, ārstniecības personas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likumprojekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministrs J.Reirs

Valsts sekretārs I.Alliks

Rucka 67021607

Sandra.Rucka@lm.gov.lv

Salmane 67021556

Irena.Salmane@lm.gov.lv